EL GRÀFIC LINEAL

El gràfic lineal o diagrama de línies és un tipus de gràfic en què una línia uneix la representació dels diferents valors.

És una manera de representar la informació que permet veure ràpidament l’evolució de les dades al llarg del temps.

Per a construir un gràfic lineal, cal seguir aquests passos:

1. Establir quines dades cal marcar en l’eix horitzontal, que solen ser dies, mesos, anys...

2. Decidir quins valors es representaran en l’eix vertical i quins intervals seran els convenients. 

3. Representar els valors en el gràfic en forma de punts que relacionen l’eix horitzontal i l’eix vertical.

4. Unir els punts representats amb segments.
Observeu aquest com a exemple:

ACTIVITAT

1. Elabora un gràfic lineal amb les dades següents:

Evolució de la mida del fèmur d’en Joan:

	ANYS
	1 any
	5 anys
	10 anys
	15 anys
	20 anys

	MIDA
	15 cm
	25 cm
	35 cm
	45 cm
	50 cm


· Quin serà el títol del gràfic?

· Quina informació posaràs en l’eix horitzontal? Quina informació posaràs en l’eix vertical? Amb quins intervals? Fins a quina xifra?

· Compara el teu gràfic lineal amb els teus companys/es.
